Reise, Reise
„Reise Reise“ е четвъртият студиен албум на немската индъстриъл метъл група Rammstein, издаден през 2004 година. Записите са осъществени в испанския град Малага.

Албумът следва стиловата и тематична насоченост на предходните творби, но с малко по-мек звук като цяло и повече драматизъм, с повече хардрок и хевиметъл елементи за сметка на по-скромното в сравнение с предните албуми индъстриъл звучене.

Пилотният сингъл от албума, озаглавен „Mein Teil“ е написан по действителен случай на канибализъм през март 2001 година в немския град Ротенбург, провинция Хесен. Изразът „Mein Teil“ (в превод „моята част“, „моето парче“) означава „мъжки полов орган“ на разговорен немски, а в песента се разказва историята на мъж, който бива изяден от друг по собствено желание, след като двамата си уговарят среща чрез интернет чат, като в менюто влиза и „неговото парче“, изядено от двамата (което се е случило и действително).

„Amerika“ остро пародира и критикува политиката, народа и културата на САЩ, с акцент върху доминантната им роля над останалия свят (в припевът се повтаря ироничната фраза: „We're all living in Amerika, Amerika ist wunderbar“ /„Ние всички живеем в Америка, Америка е прекрасна“). Парчето предизвиква редица спорове и протестни реакции от страна на част от американските граждани, чувстващи се засегнати и определящи песента като открита нападка и анти-американска агитация.

Песента „Dalai Lama“ е интерпретация по произведението на немския поет Йохан Волфганг фон Гьоте „Erlkönig“, написано през 1782 година. Текстът е базиран на оригинала, като конния впряг от оригиналното произведение е заменен със самолет.

В песента „Moskau“ присъстват женски вокали, пеещи на руски език.

Песни 
 Reise, Reise (Пътуване, пътуване) – 4:45
 Mein Teil (Моето парче) – 4:32
 Dalai Lama''' (Далай Лама) – 5:38
 Keine Lust (Без желание) – 3:42
 Los /без/ – 4:25
 Amerika (Америка) – 3:46
 Moskau (Москва) – 4:16
 Morgenstern (Сутрешна звезда) – 3:59
 Stein um Stein (Камък до камък) – 3:56
 Ohne Dich (Без теб) – 4:32
 Amour (от френски Любов) – 4:50

 Сингли 
 Mein Teil (2004)
 Amerika (2004) – съдържа седем версии на песента, включително на английски език, както и парчето Mein Herz Brennt от албума Mutter (2001).
 Ohne Dich (2005)
 Keine Lust (2005) – съдържа албумната версия на Keine Lust плюс парчето Ohne Dich и Mutter'' от едноименния албум.

Музиканти 
 Тил Линдеман – вокали
 Рихард Круспе-Бернщайн – китари
 Паул Ландерс – китари
 Оливър Ридел – бас китара
 Кристоф „Дуум“ Шнайдер – барабани
 Кристиан Flake Лоренц – кийборд

Гост музиканти 
 Бербел Бюлер – обой
 Камерен оркестър на град Дрезден
 Немски филмов оркестър Бабелсберг

Персонал 
 Якоб Хелнер – продуцент
 Улф Крукенберг – записи
 Холгер Шварк – асистент
 Щефан Глауман – смесване
 Хови Вайнберг – мастеринг
 Волф Кершек – кондуктор
 Флориан Амон – програмиране
 Йонас Задов – програмиране
 Свен Хелбих – хорови аранжименти
 Алекс Брунер – дизайн, обложка, фотографии, концепция
 Олаф Хайне – фотографии

Външни препратки 
 Ревю в www.allmusic.com
 Слушателски ревюта и отзиви за албума
 Текстовете с превод на английски 

Албуми на Рамщайн
Музикални албуми от 2004 година